**ikt.szám: ……../2024.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2024. szeptember 25-én 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné

Kolonics Szilvia

Tima Zoltán Ferenc

Tóth Péter

képviselők

**Távol van**: -

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**31/2024.(IX.25.) önkormányzati határozat**

Nagyacsád Község Önkormányzatának képviselő-testülete 2024. szeptember 25-i ülésének napirendjét az alábbiak szerint határozza meg:

1. Nagyacsád Község Önkormányzata 2024. évi költségvetésének módosítása

Előadó: polgármester

1. Iskolai körzethatár tárgyalása

Előadó: polgármester

1. Tájékoztató az elmúlt időszak és az elkövetkezendő időszak fontosabb eseményeiről

Előadó: polgármester

**Napirendek tárgyalása:**

**1)Nagyacsád Község Önkormányzata 2024. évi költségvetésének módosítása**

**Előadó: polgármester**

Szalóky Nándor polgármester elmondja, hogy A költségvetés módosítására a beszámolóban kimutatott pénzmaradvány pontos összegének előirányzatmódosítása ad okot.

Bevételi oldalon a pénzmaradvány előirányzata emelésre került a pontos összeggel.

Kiadási oldalon kis mértékben kellett korrigálni személyi juttatások, és ehhez kapcsolódóan a járulékok előirányzatát. Ennek oka, hogy az idén lett közfoglalkoztatott is, és egyszerűsített foglalkoztatás keretében is alkalmaztunk dolgozót.

Kolonics Szilvia képviselő megkérdezi, hogy ki a közfoglalkoztatott.

Szalóky Nándor polgármester elmondja, hogy a Nagy András volt, jelenleg a Szakács Viki.

Kolonics Szilvia képviselő megkérdezi, mi a feladata a közfoglalkoztatottnak.

Szalóky Nándor polgármester elmondja, hogy füvet nyír, közterületet tart rendben, árkot pucol, stb.

Kolonics Szilvia képviselő megkérdezi, hogy mennyit kap egy közfoglalkoztatott.

Szalóky Nándor polgármester elmondja, hogy kb. 88 ezer Ft-ot.

Dologi kiadásoknál a vízdíj módosult, emelték az önkormányzatoknak a vízdíjat, valamint az áfa módosult.

Összességében a költségvetési főösszeg 622 ezer forinttal nőtt. A gazdálkodás a tervezettnek megfelelően folyt az első félévben.

Tima Zoltán képviselő megkérdezi, hogy mi az 568 ezer Ft a beruházásoknál.

Szalóky Nándor polgármester elmondja, hogy a közművelődésre kapott normatíva meghatározott részét beruházásra, tárgyi eszköz vásárlásra kell költeni. Ide kerül elszámolásra a rendezvénytér kerítése.

Kolonics Szilvia képviselő megkérdezi, hogy az ifjúsági házzal mi a helyzet.

Szalóky Nándor polgármester elmondja, hogy a mennyezet meg van csinálva, a nagyterem és az előtér ki lett meszelve. Folyatni lehetne a felújítást.

Megkérdezi, hogy van-e valakinek még kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**5/2024. (IX.27.) önkormányzati rendelete**

**Nagyacsád község Önkormányzat Képviselő-testülete úgy döntött, hogy az önkormányzat 2024. évi költségvetéséről szóló 2/2024.(II.15.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**2)Iskolai körzethatár tárgyalása**

**Előadó: polgármester**

Szalóky Nándor polgármester elmondja, hogy megküldte a Pápai Tankerületi Központ az iskolai körzethatárral kapcsolatos levelét. Ismerteti az előterjesztést. A kötelező félvételt biztosító iskola továbbra is a Vargha Gyula Református Általános Iskola. Halmozottan hátrányos gyermek a településen nincs.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**32/2024.(IX.25.) önkormányzati határozata**

Nagyacsád Község Önkormányzat Képviselő-testülete 20/2012. (VIlI.31.) EMMI rendelet 24. § (1) bekezdésében foglalt véleményezési jogkörében eljárva, a Vargha Gyula Református Óvoda és Általános Iskola – megállapított felvételi körzethatárával egyetért. Halmozottan Hátrányos helyzetű gyermekek létszáma: 0 fő.

Felelős: polgármester

Határidő: azonnal

**3)Tájékoztató az elmúlt időszak és az elkövetkezendő időszak fontosabb eseményeiről**

**Előadó: polgármester**

Szalóky Nándor polgármester elmondja, hogy jól sikerült az „Itthon vagy! Nagyacsád Szeretlek” nap.

Jól sikerültek a településrészi főzések is.

Kolonics Szilvia képviselő elmondja, hogy az nem a mi rendezvényünk.

Szakács Balázsné alpolgármester megkérdezi, hogy mikor lesz elköltve az adomány.

Szalóky Nándor polgármester elmondja, hogy nem tudja, nincs nálunk a pénz, nem mi költjük el.

Október 5.-én lesz az idősek napja, 19-én a kirándulás, november 9.-én a búcsú.

Kolonics Szilvia képviselő megkérdezi, hogy lesz-e adventi gyertyagyújtás a karácsonyi műsor keretében.

Szalóky Nándor polgármester elmondja, hogy igen.

Megkérdezi, van-e még kérdés, hozzászólás.

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2024. szeptember 25-i nyilvános ülés 19 óra 02 perckor berekeszti.

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző